ફરીદાબાદ: ફરીદબાદના સેક્ટર-46માં આવેલા હુડા સ્ટેન્ડ માર્કેટમાં દર રવિવારે સવારે 11 વાગે એક અનોખુ રસોડ શરૂ થાય છે. તેમનો હેતુ માત્ર એટલો છે કે અહીં કોઈ ભૂખ્યુ ન રહેવું જોઈએ. અહીં માત્ર પાંચ રૂપિયામાં દેશી ઘીમાં બનેલું ગરમા ગરમ શાક અને પુરી મળે છે. આ અનોખા રસોડાનું નામ છે આશિર્વાદ. અહીં રિક્ષાવાળાથી લઈને કારવાળા લોકો પણ લાઈનમાં ઉભા રહે છે. આ રસોડાને ફરીદાબાદના વૃદ્ધ દંપત્તિ 63 વર્ષના રાજીવ અને તેમની પત્ની અલ્કા કોચર ચલાવી રહ્યા છે.